text: Skunk-dyrkere skal fortsat ruske tremmer
  27 september 2010 kl. 10.27
  De tre personer, som blev sigtet for at dyrke skunk i en ejendom ved Holtum, fik i dag forlænget deres varetægtsfængsling.
  Skunk-laboratoriet blev fundet i forbindelse med sagen om liget i gylletanken ved en gård i Holtum.
  Det ligger kun få hundrede meter fra det sted, hvor man i midten af august fandt en 32-årig vietnameser død i en gylletank. 
  De tre anholdte har nu fået deres fængselsfrister forlænget og skal derfor sidde varetægtsfængslet indtil den 20. oktober.
  Sigtelserne mod dem omhandler produktion af mere end 82 kilo skunk med henblik på salg ved ejendommen på Holtumvej i Holtum.
  Derudover er der rejst sigtelser omkring skunkgartneri i Stenderup og Gl. Sole, hvor der henholdvis blev dyrket mindst 13 kilo skunk og mindst 113 kilo hash. 
  Sagen foregår for dobbelt lukkede døre, så politiet vil ikke ud med flere oplysninger i sagen.
  